Suresh 76 Views hero
న్యూఢిల్లీ: ఈ ఆర్థిక సంవత్సరం తొలి త్రైమాసికంలో ఆటో రంగ బ్లూచిప్‌ సంస్థ హీరోమోటో కార్ప్‌ లిమిటెడ్‌ నికర లాభం 38శాతం పెరిగి రూ.1257 కోట్లకు చేరింది. అయితే నిర్వహణ లాభం 16 శాతం తగ్గి రూ.1158కోట్లకు చేరింది. మొత్తం ఆదాయం కూడా 9 శాతం నీరసించి రూ.8030 కోట్లకు చేరుకుంది. ఇబిటా మార్జిన్లు 15.6శాతం నుంచి 14.4శాతానికి బలహీనపడ్డా యి. తాజా క్వార్టర్‌ లో రూ.738కోట్ల మేర అనుకోని లాభం పొందినట్లు కంపెనీ తెలిపింది. దీంతో ఈ షేరు ప్రస్తుతం ఎన్‌ఎస్‌ఇలో 4.6శాతం పెరిగి రూ.2355వద్ద కదులుతోంది. ఇంట్రాడేలో రూ.2370వరకూ పుంజుకుం ది. అయితే మొదట రూ.2226దిగువన 52 వారాల కని ష్టానికి చేరింది. క్వెస్‌ కార్ప్‌ లిమిటెడ్‌ కూడా ప్రస్తుతం ఎన్‌ఎస్‌ఇలో ఈ షేరు దాదాపు 6శాతం ర్యాలీతీసి రూ.423 వద్ద ట్రేడవుతోంది. మొదట రూ.427ను దాటింది. ఈ షేరు గత నెలరోజుల సగటు ట్రేడింగ్‌ పరిమాణం 72వేల షేర్లు కాగా, ఇప్పటివరకూ 22వేల షేర్లు చేతులు మారాయి. టివిఎస్‌ మోటార్‌ కంపెనీ కూడా ప్రస్తుతం ఎన్‌ఎస్‌ఇలో 5.3శాతం పెరిగి రూ.363వద్ద కదులుతోంది. అయితే మొదట ఒకదశలో రూ.338వద్ద 52 వారాల కనిష్టానికి చేరింది. నెల రోజుల ట్రేడింగ్‌ పరిమాణం 84వేల షేర్లు కాగా, ఇప్పటివరకూ 71వేల షేర్లు చేతులు మారాయి. జైన్‌ ఇరిగేషన్‌ సిస్టమ్స్‌ కూడా ప్రస్తుతం ఎన్‌ఎస్‌ఇలో ఈ షేరు దాదాపు 6 శాతం పెరిగి రూ.21 వద్ద ట్రేడవుతోంది. ఈ షేరు గత నెలరోజుల సగటు ట్రేడింగ్‌ పరిమాణం 3.71లక్షల షేర్లు కాగా, ఇప్పటి వరకూ 1.74 లక్షల షేర్లు చేతులు మారాయి.
======